У Праграме сацыяльна-эканамічнага развіцця Рэспублікі Беларусь вызначаны асноўныя напрамкі падрыхтоўкі кваліфікаваных канкурэнтаздольных рабочых і спецыялістаў у адпаведнасці з тым, што патрабуе ад працоўных рэсурсаў рэальны сектар эканомікі. Сёння попыт на высокакваліфікаваныя кадры расце даволі імкліва згодна з інавацыйнымі пераўтварэннямі ў вытворчасці нашай краіны, таму, безумоўна, задача нацыянальнай сістэмы адукацыі — аператыўна рэагаваць на працэсы мадэрнізацыі эканомікі і весці такую прафесійную падрыхтоўку кадраў, якая адпавядала б сучаснай вытворчай сферы, развіццю тэхнікі і тэхналогій, інтэлектуалізацыі працы.